Okresná prokuratúra Vranov nad Topľou 
Nám. Slobody 5, 093 80 Vranov nad Topľou

Sp. zn. : Pv 379/12/7713	Vranov nad Topľou, 5.9.2013
EEČ : 2-61-84-2013

U Z N E S E N I E

Trestná vec:	obvinená XXXXX  
Prečin:	Neposkytnutie pomoci podľa § 178 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinená:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: zdravotná sestra
sa v skúšobnej dobe, určenej uznesením prokurátora Okresnej prokuratúry XXXXX zo dňa 8.8.2012, spisová značka Pv 379/12/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčila.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
XXXXX bola stíhaná na tom skutkovom základe, že dňa XXXXX viedla osobné motorové vozidlo zn. Nissan Quashqai s TEČ: XXXXX po miestnej komunikácii na XXXXX v smere jazdy na ul. XXXXX kde na priechode pre chodcov oproti domu s XXXXX zachytila prednou pravou časťou vozidla maloletú chodkyňu XXXXX nar. XXXXX, ktorá po náraze spadla na zem a po nehode neposkytla maloletej pomoc a s vozidlom odišla do miesta trvalého bydliska, pričom mal. XXXXX utrpela pri nehode ľahké zranenia a to pomliaždenie a odreninu, modriny v oblasti ľavého lakťa, kolena a predkolenia s dobou liečenia do XXXXX. 

Uznesením prokurátora Okresnej prokuratúry Vranov nad Topľou zo dňa 8.8.2012, spisová značka Pv 379/12/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
      Uznesením tunajšej Okresnej prokuratúry sp. zn.  Pv 379/12-6 zo dňa 08.08.2012 bolo podľa § 216 ods. 1 Trestného poriadku podmienečne zastavené trestné stíhanie obvinenej XXXXX vedené pre prečin neposkytnutia pomoci podľa § 178 Trestného zákona, ktorého sa dopustila na tom skutkovom základe ako je to vyššie uvedené.

     Vyššie uvedená skúšobná doba uplynula dňa 21.08.2013. 

     Dozorujúci prokurátor vyžiadal správu o povesti obvineného počas skúšobnej doby  z miesta trvalého bydliska, z pracoviska a taktiež zabezpečil aktuálny odpis z registra trestov. Bolo zistené, že obvinená počas skúšobnej doby viedla riadny život, nie je známy prípad porušenia občianskeho spolužitia. Podľa aktuálneho odpisu z registra trestov obvinená nemá novší záznam. V evidenčnej karte vodiča taktiež nemá novší záznam. 

     Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

     Podľa § 217 ods. 4  Trestného poriadku právoplatnosťou uznesenia o tom že sa obvinený osvedčil nastavajú účinky zastavenia trestného stíhania /§ 9 ods. 1 písm. e/ Trestného poriadku/.

     Vzhľadom na vyššie uvedené bolo potrebné rozhodnúť tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Maroš Kuruc
prokurátor